Hélène Cixous

**Hélène Cixous** (født 1937) er en fransk feminist, forfatter, poet, litteraturviter, dramatiker og filosof. Som skjønnlitterær forfatter debuterte Cixous i 1969 med *Dedans*.

## Liv og virke
### Bakgrunn
Hélène Cixous ble født i Oran i det dengang franske Algerie. Faren var fra en sefardisk jødisk familie som på 1800-tallet flyttet til Oran i Algerie fra Marokko. Moren var askenasisk jødisk og født i Osnabrück i Tyskland og  en fransk *[[pied-noir]]* (fransk statsborger i Algerie), men hennes forfedre hadde bodd i blant annet det som nå er Slovakia, Tyskland og Alsace. I hennes barndomshjem ble det, foruten tysk som ble hennes morsmål, dessuten talt fransk, spansk, arabisk, engelsk og hebraisk. 

Da Vichyregimet kom til makten mistet faren sitt statsborgerskap og retten til å utøve sitt yrke, og Hélène og hennes bror fikk ikke gå på skolen. Faren døde i 1948.

Allerede i unge år begynte Hélène Cixous å interessere seg for klassikere som Shakespeare og Heinrich von Kleist, samt moderne forfattere som Franz Kafka. I likhet med andre kolonister i Algerie, studerte hun i Frankrike, der hun i 1959 tok *agrégation* i engelsk litteratur i 1959 og sitt *Doctorat ès lettres* i 1968. Hennes fremste fokus på denne tiden var engelsk litteratur og James Joyce.  Hun giftet seg og ble mor for første gang. I 1962 fikk hun sitt andre barn, og fikk ansettelse ved Université de Bordeaux. Samme år vant Algerie sin selvstendighet fra Frankrike, hvorved moren og broren ble fengslet. Senere ble moren utvist fra Algerie.

Da hennes mann og hun skiltes ad i 1965 flyttet hun til Paris, og fikk samme år arbeid ved Sorbonne, og to år etter ved universitetet i Nanterre.

### Forfatterinne
I 1968 utga hun *L'Exil de James Joyce ou l'Art du remplacement* («James Joyces landflyktighet, eller Kunstens forskyvning»). Året etter utga hun sin første roman, *Dedans*, en delvis selvbiografisk fortelling som ble belønnet med *Prix Médicis*. 

Som forfatter, og som akademiker, er hun påvirket av Marx og Freud og regnes som en av de mest toneangivende postmodernister. Hun har skrevet flere dramatiske verk. Et av hennes hovedverk som akademiker er essaysamlingen *Prénoms de personne* fra 1974, hvor hun behandlet forholdet mellom seksualitet og språket, foruten narsissisme og døden. Året etter utga hun den feministiske *Le rire de la Méduse* som behandler kvinnelig forfatterskap. Hun har ærestitler ved en rekke universitet i Canada, Irland, England og USA.

Hun er professor ved European Graduate School i Saas-Fee, Sveits, og ved Université Paris-VIII, hvis senter for kvinnestudier, det første i Europa, ble grunnlagt av henne.

Svenske Kerstin Munck har behandlet Cixous forfatterskap i flere artikler og i boken *Att föda text* (2004). En rekke av Cixous' bøker har utkommet på norsk.

## Bibliografi

### Utgivelser på norsk
* *Nattspråk*, innledning og oversettelse av Sissel Lie, (1996) 
* *Osnabrück*, Gyldendal (2003)
* *Blendverk – opphavlege scenar*, oversatt av Grete Kleppen, Gyldendal (2006 )
* *Gull - breva frå far min*, oversatt av Grete Kleppen, Gyldendal (2009)
* *Sypress : så nær*,  oversatt av Grete Kleppen, (2010)
* *Hyperdraum*,  oversatt av Grete Kleppen, (2012)

### Originalutgaver
;Romaner
* *Le Prénom de Dieu* (Grasset, 1967)
* *Dedans* (Grasset, 1969)
* *Le Troisième Corps* (Grasset, 1970)
* *Les Commencements* (Grasset, 1970)
* *Neutre* (Grasset, 1972)
* *Tombe* (Seuil, 1973, 2008)
* *Portrait du Soleil* (Denoël, 1974)
* *Révolutions pour plus d'un Faust* (Seuil, 1975)
* *Souffles* (Des Femmes, 1975)
* *La* (Gallimard, 1976)
* *Angst* (Des Femmes, 1977)
* *Anankè* (Des Femmes, 1979)
* *Illa* (Des Femmes, 1980)
* *Le Livre de Prométhéa* (Gallimard, 1983)
* *Déluge* (Des Femmes, 1992)
* *Le Jour où je n'étais pas là* (Galilée, 2000)
* *Les Rêveries de la femme sauvage* (Galilée, 2000)
* *Manhattan* (Galilée, 2002)
* *Tours promises* (Galilée, 2004)
* *Rencontre terrestre* (2005) med Frédéric-Yves Jeannet
* *Hyperrêve* (Galilée, 2006)
* *Si près* (Galilée, 2007)
* *Ciguë : Vieilles femmes en fleurs* (Galilée, 2008)
* *Philippines : Prédelles" (Galilée, 2009)

;Essayer
* *L'Exil de James Joyce ou l'art du remplacement* (Grasset, 1968)
* *Prénoms de Personne* (le Seuil, 1974)
* *La Jeune Née* (U.G.E., 1975)
* *La Venue à l'écriture* (U.G.E., 1977)
* *Entre l'écriture* (Des femmes, 1986)
* *L'Heure de Clarisse Lispector* (Des femmes, 1989)
* *Voiles* (med [[Jacques Derrida]], Galilée, 1998)
* *Portrait de Jacques Derrida en jeune saint juif* (Galilée, 2001)
* *Le Voisin de zéro : Samuel Beckett* (Galilée, 2007)

;Teater
* *La Pupille* (Cahiers Renaud-Barrault, 1971)
* *Portrait de Dora* (Des femmes, 1975)
* *La Prise de l'école de Madhubaï* (Avant-Scène, 1984)
* *L’Histoire terrible mais inachevée de Norodom Sihanouk, roi du Cambodge* (Théâtre du Soleil, 1985; nouvelle édition corrigée 1987)
* *L’Indiade, ou l’Inde de leurs rêves, et quelques écrits sur le théâtre* (Théâtre du Soleil, 1987)
* *Les Euménides d’Eschyle* (traduction, Théâtre du Soleil, 1992)
* *La Ville parjure ou le réveil des Erinyes* (Théâtre du Soleil, 1994)
* *Tambours sur la digue*, sous forme de pièce ancienne pour marionnettes jouée par des acteurs (Théâtre du Soleil, 1999)
* *Rouen, la Trentième Nuit de Mai '31'' (Galilée, 2001)

## Referanser


## Eksterne lenker
* 
* 
* 
*  Presentasjon på Gyldendal Norsk Forlags nettsted 
*  Jaskin, Julie: An introduction to Cixous
*  Parrine, Mary Jane: Stanford Presidential Lectures' Cixous